Եվրամիությունը կոչ է արել Ղարաբաղյան հակամարտության բոլոր կողմերին խնդրի կարգավորման շրջանակում ԵԱՀԿ Մինսկի խմբի համանախագահների հովանու ներքո, առանց նախապայմանների լիարժեք մասնակցել բանակցություններին: Այդ մասին հայտնել է ԵՄ դիվանագիտական ծառայությունը՝ Հայաստանի վարչապետ Նիկոլ Փաշինյանի և Եվրոպական հանձնաժողովի փոխնախագահ, արտաքին հարաբերությունների և անվտանգության քաղաքականության հարցերով բարձր ներկայացուցիչ Ֆեդերիկա Մոգերինիի հանդիպումից հետո: